সিরওয়াল
সিরওয়াল, এছাড়াও সরোয়াল, সেরুয়াল, সারুয়েল বা সেরুয়েল (আরবি: سِرْوَال (সিরওয়াল); ফার্সি: شلوار (সালওয়ার); কুর্দি: شه‌واڵ (শাওয়াল); উর্দু: شلوار‎‎ (শালওয়ার); তুর্কি: şalvar; আজারবাইজানি: সালওয়ার; কাজাখ: шалбар (সালবার); বাংলা: সালোয়ার), কিছু ক্ষেত্রে, হারেম প্যান্ট নামেওপরিচিত, হল প্রাচীন খ্রিস্টান যুগের এক ধরনের ঢোলা প্যান্ট। এগুলি সাধারণত মুসলিম দেশে পরিহিত হয়, তবে দ্বিতীয় বিশ্বযুদ্ধের আগে উস্মানীয় তুর্কি দ্বারা প্রভাবিত গ্রিসদেশীয় গ্রামাঞ্চলে এবং বলকান অঞ্চলে ব্যাপকভাবে পরা হত। উৎসগতভাবে পোশাকটি মূলত একটি আরবীয় পোশাক নয় এবং ইরান থেকে অন্যান্য মধ্যপ্রাচ্য অঞ্চলে প্রবর্তিত হয়েছিল। উত্তর ভারতের বিভিন্ন সম্প্রদায়গুলিও সিরওয়াল পরে থাকে। দড়িবাঁধা থাকার ফলে সিরওয়ালকে কোমর বা নিতম্বের স্তরে পরা যায়।